lv en lv de lv lv lv lv lv lv lv lv lv lv lv lv lv lv lv lv lv lv lv lv lv lv lv lv en en lv lv fr lv de lv lv lv lv lv es
Latvijas Mūzikas Lielkoncerts - Raimonda Paula Mūzika
Maestro Raimonda Paula mūzikai veltīts lielkoncerts.
Grandiozu vērienu koncertā nodrošinās Liepājas Simfoniskais orķestris, kam līdzās iemirdzēsies tādas skatuves zvaigznes kā:
MESA     MUSIQQ     LAIMA VAIKULE     ANSIS     OZOLS     RALFS EILANDS     TAUTUMEITAS     DAGAMBA AMINATA     GUSTAVO     CARNIVAL YOUTH     ARTŪRS SKRASTIŅŠ     MAZAIS PRINCIS   AIJA ANDREJEVA     SINGAPŪRAS SATĪNS     DINĀRA RUDĀNE     JĀNIS AIŠPURS     ŽORŽS SIKSNA   GG CHOIR Dj MONSTA      ANDRIS BĒRZIŅŠ    INTARS BUSULIS UN ABONEMENTA ORĶESTRIS
10. septembra vakarā Daugavas stadionu Rīgā pieskandinās nebijuša mēroga pasākums “Latvijas mūzikas lielkoncerts”. Pirmais šī pasākumu cikla koncerts uz lielās skatuves vienos teju 100 māksliniekus, kuri izpildīs īpaši šim notikumam radītas, tautā mīlētu komponista Raimonda Paula skaņdarbu aranžijas.
Sarūpējot saviem klausītājiem īstus Latvijas mūzikas svētkus, lielkoncerts apvienos līdz šim nepieredzētu mākslinieku sastāvu. Uz vienas skatuves kāps aktuālākās pašmāju mūzikas zvaigznes, visos laikos mīlēti estrādes grandi, kā arī klasiskās mūzikas profesionāļi, kuru sniegumu papildinās mūsdienīgi, dīdžeju radīti ritmi. Līdztekus Maestro skaņdarbu svaigajām aranžijām mūziķi izpildīs arī šī brīža aktuālākos hitus, kas īpaši lielkoncertam tiks samiksēti mashup jeb popūrija formātā ar Raimonda Paula pārlaicīgās mūzikas motīviem.
Simfoniskā orķestra vērienu Daugavas stadions piedzīvos pirmoreiz, tāpēc īpaši šim notikumam tiks radīta jauna, grandioza skatuve, kas apmeklētājiem ļaus baudīt koncertu vienlīdz labi no jebkuras izvēlētās vietas. Par lielkoncerta vizualizāciju režiju rūpēsies populārais pašmāju režisors Papa Chi.
Koncertprogrammas mūzikas producents un radošais direktors — Arstarulsmirus, skaņdarbu aranžijas veidojuši Romāns Faļkenšteins un koncertprogrammas diriģents Jānis Ivuškāns.
Plkst. 19.30 vakaru atklās pašmāju poproka grupa “Sudden Lights”.
Latvijas mūzikas lielkoncertu organizē SIA “REKU”.
Pasākumu atbalsta radio “Star FM”, Jauns.lv, tirdzniecības centrs “Domina Shopping” un “Clear Channel Latvia”.
Fanu zona (stāvvieta pie skatuves, limitēts vietu skaits): 40 eiro (Pircējiem, kuri pavasara iepriekšpārdošanā iegādājušies stāvvietas 40 eiro vērtībā, tiks nodrošināta vieta Fanu zonā)
Sēdvieta: no 55 līdz 70 eiro
VIP vieta (VIP loža un atsevišķs bārs): 150 eiro
Bērniem līdz 7 gadu vecumam (ieskaitot), neaizņemot atsevišķu sēdvietu, ieeja bez maksas
Personām, kuras pavada cilvēkus ar invaliditāti, ratiņkrēslos vai ar redzes traucējumiem, iepriekš sazinoties ar koncerta organizatoriem, ieeja tiek nodrošināta bez maksas.
Sadarbībā ar labdarības organizāciju Ziedot.lv daļa no koncerta biļešu ieņēmumiem tiks ziedoti, lai sniegtu psiholoģisku palīdzību un sociālu atbalstu skolas un pirmsskolas vecuma ukraiņu bēgļu bērniem, kas piedzīvojuši kara radītās šausmas un šobrīd iejūtas Latvijas vidē un sabiedrībā.
Koncerta norises vieta: Nacionālais stadions Daugava, Augšiela 1, Rīga.
Pirmie mākslinieki uz skatuves kāps plkst. 19.30. Apmeklētāji norises vietā tiek aicināti ierasties savlaicīgi. Aktuālajai pasākuma informācijai apmeklētāji aicināti sekot vietnē: www.facebook.com/reku.events
Pasākuma norises vietā aizliegts ienest ēdienus un dzērienus, darbosies kafejnīcas un bārs.
Saziņai ar koncerta organizatoriem:
Liena Dāvida, SIA REKU (e-pasts: [email protected]);
Lūdzu ņemt vērā, ka valstī noteiktie COVID 19 pulcēšanās ierobežojumi var mainīties un prasības koncerta apmeklētājiem tiks noteiktas pēc koncerta laikā spēkā esošajiem noteikumiem.
Nacionālais stadions Daugava, Augšiela 1, Rīga
SIA REKU © 2022 Visas Tiesības Rezervētas | DigiEzi.Lv